open-index/open-wikipedia-markdown huggingface dataset:
Բուտրոնի ամրոց

**Բուտրոն** (), ամրոց Իսպանիայի հյուսիսում՝ Բիսկայան նահանգի Գատիկա քաղաքում։

## Նկարագրություն
Միջնադարյան շինություն է, կառուցվել է 11-րդ դարում։ 14-րդ դարում այստեղ ապրել է Էնրիկե Անուժը։ Հետո Բուտրոնը մոռացության է մատնվել 300 տարի, և միայն 19-րդ դարում մարկիզ դե Տորեսիլին որոշել է վերաշինել ամրոցը։ Վերակառուցման համար միջոցներ նա հավաքել է տեղի բնակիչներից։ Միջոցները քիչ են եղել, և կառուցողական աշխատանքները երկարաձգվել են։ Հետո ամրոցն անցել է հերցոգ Մեդինասելին, այնուհետև հերցոգուհի Կարդոնին։ 1787 թվականին ամրոցի է վերափոխման աշխատանքներ է կատարել մարկիզ դե Կուբասը։ Ամրոցն ունի հեքիաթային տեսք։ Այն կառուցվել է Բավարիայի ամրոցի օրինակով։ Ամրոցն առավելապես աչքին հաճելի գեղեցիկ շինություն է, քան բնակության վայր։ Աշտարակները ունեն ներքին կապեր։ Շենքը շրջապատված է պուրակով, որտեղ կան արմավենիներ և էկզոտիկ բուսականություն։ Քեյթ Միդլտոնի երազանքն էր Դեվիդ Ֆերալդի հետ ամուսնանալ հեքիաթային ամրոցում, այդպես էր նա ասել BBC-ի հարցազրույցում։ Մոռացության մատնված ամրոցը, որոշ ժամանակ անց վերակառուցվելով, բացվել է հանրության համար։ 2005 թվականի նոյեմբերին շենքը գնվել է առևտրական գործակալության կողմից 1,629,743 եվրոյով, բայց այն գտնվում է իսպանական պետության պաշտպանության ներքո որպես պատմական արժեք ներկայացնող կառույց։

## Պատկերասրահ

Butron Castle.JPG
Castillo de Butron.jpg
CastilloButron.jpg


## Ծանոթագրություններ

Կատեգորիա:Իսպանիայի ամրոցներ
Մեգի Ջիլենհոլ

**Մեգի Ջիլենհոլ** (, ամբողջ անունը` Մարգալիտ Ռութ Ջիլենհոլ (Margalit Ruth "Maggie" Gyllenhaal), ), ամերիկյան դերասանուհի։ 2015 թվականին արժանացել է «Ոսկե գլոբուս» կինոմրցանակին։

## Կենսագրություն
Մեգի Ջիլենհոլը ծնվել է ռեժիսոր և պրոդյուսեր Սթիվեն Ջիլենհոլի և սցենարիստ Նաոմի Ֆոների ընտանիքում։ Նրա կրտսեր եղբայրը` դերասան Ջեյք Ջիլենհոլն է։ Հայրական կողմից նրա ծագումը կապվում է շվեդական ազնվականական Ջիլենհոլների տոհմի հետ, իսկ մայրական կողմից ունի հրեական ծագում, ովքեր ներգաղթել են Ռուսաստանից և Լատվիայից։

Կոլումբիայի համալսարանում սովորելու տարիներին, որտեղ Մեգին ուսանում էր անգլիական գրականություն, հրապուրվել է թատրոնով։ Որոշ ժամանակ զբաղվել է Լոնդոնի դրամատիկական արվեստների թագավորական ակադեմիայում։ Այնուհետև բեմական փորձ է ձեռք բերել Նյու-Յորքում և Լոնդոնում, իսկ 1990-ական թվականների սկզբին փոքրիկ դերերով նկարահանվել է «Ջրային երկիր» (1992 թ.) և «Վտանգավոր կինը» (1993 թ.) ֆիլմերում։ Մի քանի տարի անց հետևեցին «Անմիտ Սեսիլ Բ-ն» (2000 թ.) և «Դոննի Դարկո» (2001 թ.) ֆիլմերը։ Չնայած երկրորդական դերերին, նա իրեն երբեք չկորցրեց արդեն բավականին վաստակ ունեցող դերասանների միջավայրում, որն էլ ուշադրության արժանացավ քննադատների կողմից` «Հարմարվողականություն» (2002 թ.) կինոնկարում։

Հաջողությունը Մեգիին ժպտաց, երբ նա հանդես եկավ «Քարտուղարուհին» (2002 թ.) կինոնկարի գլխավոր դերում, որի համար ներկայացվել է «Ոսկե գլոբուս» մրցանակին։ 2015 թվականին նա արժանացել է այդ նույն մրցանակին` նկարահանվելով «Ազնվաբարո կինը» (2014թ.) սերիալում։

## Անձնական կյանքը
2009 թվականին Մեգի Ջիլենհոլը ամուսնացել է դերասան Փիթեր Սարսգարդի հետ։ Նրանք ունեն երկու դուստր` Ռամոնա (ծնվ. 2006 թ.) և Գլորիա (ծնվ. 2012 թ.):

Մեգին ապրում է քաղաքականապես ակտիվ կյանքով և հանդիսանում է Դեմոկրատական կուսակցության և Քաղաքացիական ազատությունների պաշտպանության ամերիկյան միության կողմնակից։ Նա դատապարտել է Ջորջ Բուշին` Իրաքի պատերազմը սանձազերծելու համար` դրա պատճառը համարելով նավթը և մասնակցել է ցույցերի` ընդդեմ պատերազմի։ Բացի այդ, նա զբաղվում է նաև բարեգործությամբ։

## Ֆիլմագրության ընտրանին

## Ծանոթագրություններ

Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Կոլումբիայի համալսարանի շրջանավարտներ
Կատեգորիա:Թատրոնի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Ամերիկացի կինոռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի երեխա դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Աուդիոգիրք կարդացողներ
Կատեգորիա:Ամերիկացիներ անգլիական սերմամբ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կին ռեժիսորներ
Կատեգորիա:Ամերիկացի հասարակական գործիչներ
Ֆլորա Զաբել

**Ֆլորա Զաբել Հիչքոք**՝ ծնունդով *Զաբել Մանգասարյան* (), հայազգի ամերիկացի XX դարի սկզբի Բրոդվեյի հայ աստղ, համր կինոյի առաջին դերակատարներից։

## Կենսագրություն
Ֆլորա Զաբել Մանգասարյան-Հիչքոքը ծնվել է 1880 թվականին Կոստանդնուպոլսում, գրող, աստվածաբան և փիլիսոփա Մանգասար Մանգասարյանի ընտանիքում։ Հայերի դեմ սկսված հետապնդումների պատճառով Մանգասարյանները 1881 թվականին Կոստանդնուպոլսից տեղափոխվում են ԱՄՆ և հաստատվում Չիկագոյում։

Զաբելի երազանքն էր դառնալ դերասանուհի, և 20 տարեկանում նա մեկնում է Նյու Յորք։ Բրոդվեյում դեբյուտել է 1900 թվականին «San Toy» ներկայացումում Փոփիի () դերով։

1905 թվականին Ֆլորա Զաբել բեմական անունով կատակերգական ժանրի արդեն ճանաչված բրոդվեյան դերասանուհին ամուսնանում է հանրահայտ ամերիկյան դերասան, Բրոդվեյի թատրոնների աստղ Ռայմոնդ Հիչքոքի հետ։ Ամուսնական զույգը ոչ միայն հաջողությամբ խաղում էր միասին թատրոնում, այլև համատեղ բեմադրություններ էր իրականացնում։ Ֆլորա Զաբել Մանգասարյան-Հիչքոքը նաև առաջին կին աստղերից մեկը դարձավ ամերիկյան համր կինոյում՝ խաղալով մի քանի կատակերգական ֆիլմերում։

1929 թվականից՝ ամուսնու մահից հետո, նա սկսում է հազվադեպ երևալ բեմում և նկարահանվել կինոյում։ Սկսել է զբաղվել հագուստի դիզայնով, դարձել է Jacques Bodart Inc. ընկերության համագործակիցն ու դիզայները։ Ֆլորա Զաբելը մահացել է 1968 թվականին՝ 88 տարեկան հասակում։

## Ֆիլմագրություն
Ֆլորա Զաբելի առավել հայտնի ֆիլմերից են՝
* Օղակապոչ ռնգեղջյուրը (The Ringtailed Rhinoceros, 1915), 
* Կարմիր այրին (The Red Widow, 1916)
* Սկանդալը գյուղում (A Village Scandal, 1915)

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:ԱՄՆ-ում օսմանյան ներգաղթյալներ
Կատեգորիա:Ամերիկահայ դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Թատրոնի հայ դերասաններ
Կատեգորիա:Համր կինոյի դերասաններ
Էվելինա Ցիմերման

**Էվելինա Վլադիմիրովնա Ցիմերման** (ամուսնական ազգանուն՝ **Հենիխ**, ), ռուս մանկավարժ, Պերմ քաղաքի մասնավոր դպրոց-վարժարանի հիմնադիրը։ Ցիմերման քույրերից կրտսերն է, որոնք ըստ գավառագետների համարվել են Անտոն Չեխովի «Երեք քույր» վեպի հերոսների նախատիպը։

## Կենսագրություն
Էվելինա Վլադիմիրովնան ծնվել է Պերմում, 19-րդ դարի երկրորդ կեսին Ալեքսանդրյան հիվանդանոցի ավագ և պետական խորհրդական Վլադիմիր Իվանովիչ Ցիմերմանի ընտանիքում։ Ավարտել է Մարիանական վարժարանը։ Ամուսնացել է տպարանի սեփականատեր Վասիլի Իվանովիչ Հենիխի հետ։ Նրանք ունեին հինգ որդի և երկու դուստր։ Երբ նրա ամուսինը մահացավ, Էվելինան քույրեր Օտիլիային և Մարգարիտային առաջարկեց բացել մասնավոր տարրական դպրոց և դարձավ դրա տնօրենը։

Դպրոցը բացվել է 1886 թվականի սեպտեմբերի 22-ին և իր գոյատևել մինչև 1919 թվականը։ Բացի դպրոցը կառավարելուց, Էվելինան դասավանդում էր նաև գերմաներեն։ 1903 թվականին դպրոցը վերածվեց տղաների վարժարանի։ Այդ վարժարանի շրջանավարտներից էին պրոֆեսոր-ականջաբույժ Ս. Շումսկին, հոգեբույժ Գ. Գոլմիդտը, Պերմիական բժիշկ-ֆիզիոթերապևտների համայնքի հիմնադիր Ա. Կյունցելը, Պերմիական պատկերասրահի հիմնադիր Ն. Սերեբրենիկովը։

1917 թվականի հեղափոխությունից հետո պատմաբաններին ավելի քիչ բան հայտնի եղավ Էվելինա Վլադիմիրովնայի ճակատագրի մասին։ Կարծիքներ կան, որ 1920 թվականին նրա քրոջ՝ Օտլիայի ձերբակալումից հետ, նա տեղափոխվել է Մոսկվա։

### Ընտանիք
* Էվելինա Ցիմերմանի թոռը՝ Վլադիմիր Իվանովիչ Յավոնսկին, եղել է Պողպատի ինստիտուտի տնօրեն (մահացել է 1988 թվականին)։

## Հիշատակ
2006 թվականի հոկտեմբերի 5-ին Եգոշիխա գերեզմանոցում երեք քույրերի հիշատակին տեղադրվեց սև գրանիտե կոթող։

## Ծանոթագրություններ

Կատեգորիա:Ռուս մանկավարժներ
Կատեգորիա:Գրական հերոսների նախատիպեր
Ի՜նչ երջանիկ է «թուրք եմ» ասողը

[thumb|right|250px|Ne Mutlu Türküm Diyene եզրույթը և միայն Թուրքիայի կողմից ճանաչված [Հյուսիսային Կիպրոսի Թուրքական Հանրապետություն|Հյուսիսային Կիպրոսի Թուրքական Հանրապետության դրոշը Պենտադակտիլոսում]]
**Ի՜նչ երջանիկ է «թուրք եմ» ասողը** (), Թուրքիայի Հանրապետության նշանաբանը։ Առաջին անգամ Մուսթաֆա Քեմալ Աթաթուրքը օգտագործել է այս եզրույթը Թուրքիայի անկախության տասներորդ տարելիցի ժամանակ` 1933 թվականի հոկտեմբերի 29-ին Թուրքիայի հանրապետության օրվա կապակցությամբ։ 1972 թվականին Թուրքիայի կրթության և գիտության նախարարության կողմից ներառվել է յուրաքանչյուր ուսումնական օրվա սկզբին պարտադիր արտասանվող «աշակերտական երդման» տեքստի մեջ։ 2013 թվականին իշխող ԱԶԿ-ական կառավարությունը չեղարկել է պարտադիր «աշակերտական երդման» կարգը։

## Տասներորդ տարելիցի ելույթի տեքստ

## Ծանոթագրություններ

Կատեգորիա:Թուրքական ազգայնականություն
Կատեգորիա:Թուրքերեն բառեր և արտահայտություններ
Կատեգորիա:Թուրքիայի Հանրապետության պատմություն
Կատեգորիա:Թուրքիայի մշակույթ
Կատեգորիա:Թուրքիայի պատմություն
Կատեգորիա:Մուսթաֆա Քեմալ Աթաթուրք
Մարմարիկի ջրամբար

**Մարմարիկի ջրամբար**, արհեստական ստեղծված ջրածավալ Կոտայքի մարզում, Մարմարիկ գետի վրա։ Ունի ոռոգման նշանակություն։

## Պարամետրեր
Ջրամբարն ունի 55 մետր բարձրությամբ ամբարտակ, 24 մլն խորանարդ մետր ընդհանուր ծավալ, որից օգտակար ծավալը կազմում է 23 մլն խորանարդ մետրը։

## Կառուցում
Ջրամբարը կառուցվել է 1974 թվականի նոյեմբերին, սակայն չէր շահագործվել մինչև 2012 թվականը։ Ջրամբարի պլանավորված ջուրը լցնելուց մի քանի օր առաջ պատվարի ստորին շեպը փլուզվեց, և մոտ 500 հազար խորանարդ մետր բնահող սահեց դեպի ստորին բյեֆը։ Ջրամբարի վերականգնման շինարարական աշխատանքներն ավարտվել են 2011 թվականին։ Շինարարության արժեքը կազմել է շուրջ 4,874 մլրդ դրամ։

## Պատկերասրահ

Reservoir Marmarik, 2013.08.01 - panoramio.jpg
Marmarik Reservoir, ArmAg (1).jpg
Marmarik Reservoir, ArmAg (3).jpg
Marmarik reservoir.JPG
Marmarik Reservoir in May 2018 (14).jpg
Marmarik Reservoir ԱԹ 08.jpg


## Ծանոթագրություններ

## Արտաքին հղումներ
* Վերականգնվել է Մարմարիկի ջրամբարը

Կատեգորիա:Կոտայքի մարզի ջրամբարներ
All of the Stars

«**All of the Stars**», բրիտանացի կատարող Էդ Շիրանի երգը, որը մտավ «Աստղերն են մեղավոր» ֆիլմի սաունդթրեքի մեջ և դարձավ սաունդթրեքի ալբոմի առաջին երգը։ Ստեղծագործությունը նաև մտավ Շիրանի «x» ալբոմ որպես բոնուս-թրեք։

«Աստղերն են մեղավոր» ֆիլմում երգը հայտնվեց եզրափակիչ տիտրերում։

«All of the Stars» տեսահոլովակի պրեմիերան կայացավ 2014 թվականի մայիսի 9-ին, YouTube-ում։ Վիդեոշարք մտան աջակցության խոսքեր՝ ուղարկված երկրպագուների կողմից։

## Հորիզոնականը հիթ-շքերթներում

## Ծանոթագրություններ

Կատեգորիա:2014 երգեր
Կատեգորիա:2014 սինգլներ
Սաշա Պուտրյա

**Ալեքսանդրա (Սաշա) Եվգենիի Պուտրյա** (, ), ուկրաինացի երիտասարդ նկարչուհի։ Իր կարճ կյանքի ընթացքում ստեղծել է 2279 աշխատանք՝ ծաղրանկարներով և բանաստեղծություններով 46 ալբոմ, քանդակադրոշմներ, ասեղնագործվածքներ, փափուկ խաղալիքներ, ուլունքահատիկների զարդեր։

Կատարել է տեխնիկական գծագրեր, որոնք ըստ նրա, կարող են օգնել մեծահասակներին հասնել Լուսին և կատարել աստֆալտային ծածկումներ՝ առանց ճաքերի։

## Կյանքը
Ալեքսանդրա Պուտրյան ծնվել է 1977 թվականի դեկտեմբերի 2-ին նկարիչ Եվգենի Պուտրյայի և երաժշտական ուսումնարանի ուսուցչուհի Վիկտորյա Պուտրյայի ընտանիքում։ Մանկապարտեզում Սաշան չի սովորել, նկարիչ-հայրը նախապատվությունը տալիս էր տնային դաստիարակությանը, թեև ի սկզբանե հատուկ նշանակություն չէին տալիս աղջկա հետաքրքրություններին։ Փոքր տարիքից Ալեքսանդրան տարվել է Հնդկաստանի մշակույթով։

Ալեքսանդրա Պուտրյան առաջին գեղարվեստական աշխատանքները սկսել է նկարել 3 տարեկանում։

5 տարեկանում Ալեքսանդրայի մոտ ախտորոշվել է լեյկեմիա։ Մահացել է 11 տարեկանում։

Մահից հետո Սաշա Պուտրյայի նկարները ցուցադրվել են ավելի քան 50 երկրներում։

## Պարգևներ (հետմահու)
* Քրիստոս Փրկչի ոսկե մեդալ (1998 թ.),
* Սուրբ Նիկողայոս Զմյուռնիացու «Երկրի վրա բարության զարգացման» շքանշան (2000 թ.),
* «Քրիստոս Ամենազորի» հին սրբապատկեր (2001 թ.),
* Համահնդկացիական մանկական «Ներու Բալ Սամիթի» - «Կալասարի մրցանակ» ազգային մրցանակ (2001 թ.)։

## Հիշատակ
* 1989-2005 թվականներին աշխարհի 10 երկրներում տեղի է ունեցել Սաշա Պուտրիի 112 անհատական ցուցահանդես,
* Ավստրիայում Սաշայի նկարով փոստային ծրար և դրոշմակ է թողարկվել։ Լույս է տեսել նաև նրա նկարների շարքը,
* Սաշայի մասին նկարահանվել է 5 վավերագրական և փաստագրական ֆիլմ,
* Մանկապարտեզում, որտեղ հաճախել էր աղջիկը, գործում է Սաշա Պուտրյայի թանգարանը, իսկ պատին կա հուշատախտակ,
* Պոլտավայում գործում է Սաշա Պուտրյայի անվան մանկական գեղարվեստական պատկերասրահ։ Տաղանդավոր երեխաների աջակցության և պաշտպանության հիմնադրամի հովանու ներքո պատկերասրահում անցկացվում են երեխաների նկարների մրցույթներ։ 2005 թվականից այս մրցույթները դարձել են միջազգային։ Քաղաքում կա նաև Սաշա Պուտրյայի անվան փողոց։

## Տես նաև
* Վլադիմիր Պոլետաև
* Նադյա Ռուշևա
* Նիկա Տուրբինա
* Մաքսիմ Տրոշին

## Ծանոթագրություններ

## Արտաքին հղումներ
* Евгений Путря. Слово о доченьке
* О. Д. Пискарева, В. У. Келехсаев. Встреча с Сашенькой
* Выставка «Рисунки одной короткой жизни» в Центре-Музее имени Н. К. Рериха (27.12.2007)
* Статья о Саше и её творчество на сайте Благотворительного фонда имени Е. И. Рерих (раздел «Дети Новой Эпохи»)
* История Саши
* Зал Саши Путри в Полтавской галерее искусств
* Сайт о Саше Путре

Կատեգորիա:Անձինք այբբենական կարգով
Կատեգորիա:Խորհրդային նկարիչներ
Կատեգորիա:Նկարիչներ այբբենական կարգով
Կատեգորիա:Ուկրաինացի նկարիչներ
Կատեգորիա:Երեխա-նկարիչներ
Կատեգորիա:20-րդ դարի նկարչուհիներ
Կատեգորիա:Լեյկոզից մահացածներ
Կատեգորիա:Ուկրաինացի կին արվեստագետներ
Հայ-նիդերլանդական հարաբերություններ

**Հայ-նիդերլանդական հարաբերություններ** (), դիվանագիտական հարաբերությունները Հայաստանի և Նիդերլանդների Թագավորության միջև։

Հայաստանի Հանրապետության և Նիդերլանդների Թագավորության միջև դիվանագիտական հարաբերությունները հաստատվել են 1992 թվականի հունվարի 30-ին։ Հայաստանը և Նիդերլանդները Եվրոպայի անվտանգության և համագործակցության կազմակերպության և Միավորված Ազգերի կազմակերպության անդամներ են։

## Պատմություն
Հայաստանի և Նիդերլանդների արտաքին հարաբերությունները երկար տարիների պատմություն ունեն։ Չնայած այս հանգամանքի՝ Երևանում չի գործում Նիդերլանդների դեսպանատուն։

Հայաստանի քաղաքացիները Նիդերլանդների կարճաժամկետ շենգենյան վիզայի համար (առավելագույնը 90 օր կես տարվա ընթացքում) կարող են դիմել Վրաստանում Նիդերլանդների կամ Հայաստանում Գերմանիայի դեսպանատուն։

2013 թվականի նոյեմբերի 26-ին Հայաստանում Նիդերլանդների Թագավորության արտակարգ և լիազոր դեսպան Հանս Հորբախն (նստավայրը՝ Թբիլիսի) իր հավատարմագրերն է հանձնել Հայաստանի Նախագահ Սերժ Սարգսյանին։ 2000 թվականի հուլիսի 7-ին Ամստերդամում Հայաստանի պատվավոր հյուպատոս է նշանակվել Ռոբերտ Հանս Զիկը (նստավայրը՝ Հիլվերսում)։

2011 թվականի փետրվարի 8-ին Ձյունիկ Աղաջանյանը նշանակվել է Նիդերլանդների Թագավորությունում Հայաստանի Հանրապետության արտակարգ և լիազոր դեսպան։

## Հայոց ցեղասպանության ճանաչում
Նիդերլանդներ խորհրդարանը Հայոց ցեղասպանությունը ճանաչել է 2004 թ.։

## Դեսպանություններ
### Հայաստան
*Հաագա (դեսպանատուն)։
### Նիդերլանդներ
*Երևան (դեսպանատուն)։

## Տես նաև
* Հայաստանի արտաքին քաղաքականություն 
* Հայաստան-Եվրոպական Միություն հարաբերություններ
* Հայերը Նիդերլանդներում
* Հայոց ցեղասպանության ճանաչում

## Ծանոթագրություններ

Կատեգորիա:Հայ-նիդերլանդական հարաբերություններ
Բորիս Բառնետ

**Բորիս Վասիլևիչ Բառնետ** (), (), խորհրդային կինոռեժիսոր և դերասան։ ՌՍՖՍՀ վաստակավոր արտիստ (1935 թ.)։ ՈւՍՍՀ արվեստի վաստակավոր գործիչ (1951 թ.)։ ԽՄԿԿ անդամ 1943 թվականից։ Կինոյում սկսել է աշխատել 1924 թվականից որպես դերասան, 1927 թվականից՝ ռեժիսոր։ Բառնետի առաջին՝ «*Ծայրամաս*» (1933 թ.) հնչուն ֆիլմը ռեժիսորի և խորհրդային կինոարվեստի նվաճումներից է։ Նրա հետագա կինոնկարներից են՝ «*Հետախույզի սխրագործությունը*» (1947 թ., ԽՍՀՄ պետական մրցանակ 1948 թ.), «*Շռայլ ամառ*» (1951 թ.), «*Պոետ*» (1957 թ.), «*Աննուշկա*» (1959 թ.), «*Ալյոնկա*» (1962 թ.)։

## Ծանոթագրություններ

Կատեգորիա:Խորհրդային կինոռեժիսորներ
Կատեգորիա:Խորհրդային դերասաններ
Կատեգորիա:20-րդ դարի դերասաններ
Կատեգորիա:Խորհրդային սցենարիստներ
Կատեգորիա:ԽՄԿԿ անդամներ
Կատեգորիա:Ուկրաինական ԽՍՀ արվեստի վաստակավոր գործիչներ
Կատեգորիա:ԽՍՀՄ կինեմատոգրաֆիստների միության անդամներ
Կատեգորիա:ԽՍՀՄ Պետական մրցանակի դափնեկիրներ
Իննա Դերիգլազովա

**Իննա Վասիլևնա Դերիգլազովա** (, ), ռուս սուսերամարտիկ։

Աշխարհի և Եվրոպայի 2011 թվականի թիմային առաջնության չեմպիոն։ 2012 թվականին դարձել է Օլիմպիական խաղերի թիմային չեմպիոն։

Արժանացել է Ռուսաստանի սպորտի վաստակավոր վարպետի կոչման։

## Կենսագրություն
Իննա Դերիգլազովան ծնվել է 1990 թվականի մարտի 10-ին՝ Կուրչատովում։ Սկսել է զբաղվել սուսերամարտով 8 տարեկան հասակից։

Միացել է Ռուսաստանի հավաքականին 2010 թվականին։ Հավաքականի կազմում մասնակցել է Եվրոպայի և Աշխարհի առաջնությունների, որոնցում դարձել է չեմպիոն։

## Ձեռքբերումներ
* Ռուսաստանի չեմպիոն - 2012
* Աշրահի չեմպիոն - 2011, 2015, 2016
* Եվրոպայի չեմպիոն - 2012, 2016
* Օլիմպիական խաղերի չեմպիոն - 2016

## Ծանոթագրություններ

## Արտաքին հղումներ
* Էջը fcp-press.ru կայքում 
* Էջը rusfencing.ru կայքում
* Էջը archive.is կայքում

Կատեգորիա:1990 ծնունդներ
Կատեգորիա:Մարտի 10 ծնունդներ
Կատեգորիա:Ռուս սուսերամարտիկներ
Կատեգորիա:Ռուս օլիմպիական չեմպիոններ‎
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2012 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Այվալըք

**Այվալըք** (, ), նախկինում կիրառելի է եղել նաև քաղաքի հունական անվանումը **Կիդոնիես** (), մերձափնյա քաղաք Թուրքիայի արևմտյան մասում, Բալըքեսիրի մարզում։Այվալիքը «Կապույտ Հայրենիքի» մայրաքաղաքն է, որը ազգային դոկտրինա է, որը ընդգրկում է Թուրքիայի Հանրապետության կողմից Սև, Միջերկրական և Եգեյան ծովերում հռչակված ծովային իրավասության տարածքները (տարածքային ջրեր, մայրցամաքային շելֆ և բացառիկ տնտեսական գոտի): Մինչ թուրք- հունական բնակչության տեղափոխումը, քաղաքը մեծապես բնակեցված է եղել էթնիկ հույներով։ XIX դարի վերջին քաղաքի բնակչությունը կազմել է 20 000 մարդ, որից միայն 2%-ն են եղել թուրքերը։ Այսօր Այվալըքը Թուրքիայի ամենահայտնի հանգստավայրերից մեկն է։

Քաղաքի անվանումը և հունարեն, և թուրքերեն առաջացել է սերկևիլ (այվա) անվանումից։ Քաղաքում հիմնականում աճեցվում է սերկևիլ։ Քաղաքի շրջակայքում ժամանակին աճեցվել է նաև ձիթատու ծառեր և խաղող, որից պատրաստված գինին հայտնի է ողջ Թուրքիայում։ Քաղաքում արտադրվում է նաև աղ և օճառ։

1912 թվականին Այվալըքում բնակվել են հույներ` 46130 մարդ և թուրքեր` 89 մարդ։ Ներկայումս քաղաքում բնակվում են նաև հայեր և քրդեր։

## Ծանոթագրություններ

## Արտաքին հղումներ
* Շրջանի պաշտոնական կայք էջը
* Քաղաքի պաշտոնական կայք էջը 

Կատեգորիա:Եգեյան ծովի թուրքական նավահանգիստներ և քաղաքներ
Կատեգորիա:Թուրքիայի առափնյա բնակավայրեր
Կատեգորիա:Թուրքիայի ծովափնյա հանգստավայրեր
Կատեգորիա:Թուրքիայի քաղաքներ
Աշխարհի ամենաերկար և անիմաստ ֆիլմը

**«Աշխարհի ամենաերկար և անիմաստ ֆիլմը»** (), 1968 թվականին նկարահանված «անդեգրաունդ» ժանրի անգլիական ֆիլմ, որի ռեժիսորը Թոնի Սքոթն է։ Ֆիլմը տարօրինակ է նրանով, որ բացարձակապես չունի սյուժետային գիծ և տևում է 48 ժամ։

## Սյուժե
Այս ֆիլմի համար ոչ մի հատուկ նկարահանումներ տեղի չեն ունեցել։ Ժապավենը կազմված է գովազդային հատվածներից, ֆիլմերում տեղ չգտած կադրերից և այլ «կինեմատոգրաֆիական աղբից»։ Որոշ տեղերում, օրինակ, հանդիպում է անընդհատ կրկնվող (ավելի քան 30 րոպե) նույն գովազդային հոլովակը։ Երբեմն պատկերները շրջվում են գլխիվայր կամ սկսում շարժվել հակառակ։

## Արտադրություն և ցուցադրություն
Էնթոնի Սքոթը ստեղծել է իր ֆիլմը * Swiss Film Centre-ի* աջակցությամբ։ Առաջին հանրային դիտումը կայացել է 1968 թվականի ամռանը The New Arts Lab-ում (Դյուրի-լեյն, Լոնդոն)։ Դրանից հետո 1969 թվականին ժապավենը ցուցադրվեց *Cybervironment Plus* էքսպերիմենտալ արվեստի փառատոնին, իսկ 1970 թվականին հոկտեմբերին՝ Ֆրանսիական ֆիլմադարանում։

## Հետաքրքիր փաստեր
Չնայած «Աշխարհի ամենաերկար...» անվանմանը՝ ներկա պահին այն չի զբաղեցնում առաջին տեղը ամենաերկար ֆիլմերի ցանկում.
* «Modern Times Forever» – Դանիա, 2011, 14 400 րոպե
* «Cinématon» – Ֆրանսիա, 1978-2010, 11 160 րոպե
* «Մատրյոշկա»– Գերմանիա, 2006, 5700 րոպե
* «Դեղ անքնության դեմ» – ԱՄՆ, 1987, 5220 րոպե
* «Աշխարհի ամենաերկար և անիմաստ ֆիլմը» – Մեծ Բրիտանիա, 1968, 2880 րոպե
* «Չորս աստղիկներ» – ԱՄՆ, 1967, 1500 րոպե

## Ծանոթագրություններ

## Արտաքին հղումներ
* The Ten Longest Films Ever Made - America Fun Fact of the Day

Կատեգորիա:1960-ականների անգլերեն ֆիլմեր
Կատեգորիա:1960-ականների բրիտանական ֆիլմեր
Կատեգորիա:1968 ֆիլմեր
Կատեգորիա:Բրիտանական ֆիլմեր
Բավարներ

**Բավարներ**, գերմանական ցեղ։ Առաջին անգամ հիշատակվում են Յորդանի «Գոթիկայում» և Կասիոդորի «Գոթերի պատմության» մեջ (VI դարի սկիզբ)։ Հավանաբար, բավարները ծագել են մարկոմաններից, որոնք խառնվել էին գերմանական այլ ցեղերի մնացորդների հետ։ Մարկոմանները որոշ ժամանակ գրավում էին Բոհեմիա մարզը, որտեղ վաղ ժամանակներում ապրում էր կելտական բոյերի ցեղը և, համաձայն այդ վարկածի, դրանից էլ ստանում իրենց նոր անվանումը։ բավարներ հետագայում զբաղեցրին ժամանակակից Վերին Ավստրիայի, Զալցբուրգի, Վերին ու Ներքին Բավարիայի, մասամբ՝ Տիրոլի տարածությունները, Բոհեմական անտառներից դեպի արևմտյան Գանուբից հյուսիսային ընկած հողերը, մինչև հյուսիս–արմևմտյան՝ ֆրանկների ու թյուրինգների բնակեցման շրջանը։

Կատեգորիա:Գերմանական ցեղեր
Կատեգորիա:Բավարիա
Կատեգորիա:Գերմանիայի ազգեր
Կատեգորիա:Ավստրիայի ազգեր
Գրիգոր Բայթունի

**Գրիգոր Իվանի Բայթունի** (մայիսի 26, 1889, Մերզիֆոն, Սվազի վիլայեթ - 1937), հեղափոխական, կուսակցական աշխատող։ ԽՄԿԿ անդամ 1918 թվականից։ 1909 թվականին ընտանիքով տեղափոխվել է Ռուսաստան։ 1914 թվականին ավարտել է Գրենոբլի համալսարանը (Ֆրանսիա), 1918-1920 թվականներին Անդրկովկասում և Հյուսիսային Կովկասում հեղափոխական գործունեություն է վարել զինվորների շրջանում։ Բայթունի եղել է Կարսի զինված ապստամբության (1920 թվականի մայիսի 10) ղեկավարներից։ 1920-1921 թվականներին եղել է  Կուբան-Սևծովյան մարզկոմի հայկական բաժանմունքի քարտուղար։ 1922-1937 թվականներին ղեկավար աշխատանք է վարել Անդրկովկասի և Հյուսիսային Կովկասի կուսակցական և խորհրդային մարմիններում։

## Ծանոթագրություններ

Կատեգորիա:Կուսակցական գործիչներ
Կատեգորիա:Հեղափոխական գործիչներ
Աբբասղուլի աղա Բաքիխանով

**Աբբասղուլի աղա Բաքիխանով** (),(ծածկանունը՝ Գուդսի), (), ադրբեջանցի գրող, լուսավորիչ, ադրբեջանական գիտական պատմագրության հիմնադիր։ Տիրապետել է պարսկերենին և արաբերենին։ 1819 թ.-ից ծառայել է Թիֆլիսում, նահանգապետի մոտ, որպես արևելյան լեզուների թարգմանիչ։ Աբբասղուլի Բաքիխանովը Մասնակցել է 1826–1828 թվականների ռուս–պարսկական և 1828–1829 թթ.-ի ռուս–թուրքական պատերազմներին։ Ադրբեջանի և Ռուսաստանի մերձեցման ջատագովներից էր։ Ծանոթ էր Ա․ Ս․ Դրիբոյեդովին, Ա․ Մ․ Պուշկինին, Մ․ Ֆ․ Ախունդովին, Խ․ Աբովյանին, Ա․ ճավճավաձեին։ 1841 թ.-ին ավարտել է «*Դրախտային ծաղկանոց*» (հրտ․ 1926 թ.) գիրքը, որ գրել է պարսկերեն, ապա թարգմանել ռուսերենի։ Բաքիխանովի գեղարվեստական երկերից հայտնի են «*Դիրք Ասկերի մասին*» պատմվածքը և «Դիմում թավրիզցիներին» երգիծական ստեղծագործությունը։ Դրել է նաև «*Հրեշտակների գաղտնիքը*» գիտափիլիսոփայական ժողովածուն՝ Կոպեռնիկոսի երկրակենտրոն ուսմունքի վերաբերյալ։ «Բարքերի բարելավում» և «Խորհուրդների գիրքը» երկերում քննադատել է հետամնացությունն ու սնոտիապաշտությունը։

Կատեգորիա:Խոլերայից մահացածներ
Կատեգորիա:19-րդ դարի բանաստեղծներ
Կատեգորիա:Ադրբեջանցի գրողներ
Կատեգորիա:Ադրբեջանցի պատմաբաններ
Կատեգորիա:Ադրբեջանցի փիլիսոփաներ
Կատեգորիա:Ռուս-պարսկական պատերազմի (1826-1828) մասնակիցներ
Բատուտ

250px|մինի|աջից|Երեխաները բատուտի վրա ցատկոտելիս

**Բատուտ** ( - հարված), մարզական սարք, հորիզոնական մետաղյա շրջանակին ամրացված ցանց, որը ռետինե հարմարանքներով մեղմացնում է հարվածը։ Կիրառվում է ակրոբատիկական, մարմնամարզական, ջրացատկերի և մասնագիտանան մարզումների (տիեզերագնացներ, օդաչուներ) ժամանակ։ Բատուտի վրա ցատկերը և պտույտները զարգացնում են տարածության մեջ մարմնի անսովոր դիրքում կողմնորոշվելու կարողություններ։

1965 թվականին Երևանում անցկացվել է Խորհրդային Միությունում բատուտի վրա ցատկերի առաջին առաջնությունը։ Ըստ Հայկական սովետական հանրագիտարանի, Խորհրդային Հայաստանում 1972 թվականին ստեղծվել է բատուտի վրա ցատկերի սպորտային ֆեդերացիա։

Կատեգորիա:Սպորտային գույք
Թայիս

**Թայիս** (, ), հայտնի աթենացի հետերա, ով մեծ հեղինակություն էր վայելում Ալեքսանդր Մակեդոնացու արքունիքում։ Եղել է Մակեդոնացու սիրուհին։ Այնուհետ ամուսնացել է Եգիպտոսի թագավոր Պտղոմեոս Լագոսի հետ, որից ունեցել երկու զավակ` որդին Լեոնտիսքոսը և դուստրը Իռանա (Էյրենա)։ Վերջինս ամուսնացել է կիպրական Սոլա քաղաքի արքա Էվնոստի հետ։

Անտիկ աղբյուրների կարծիքով (Պլուտարքոս, Դիոդորոս Սիկիլիացի, Քվինտոս Կուրտիոս Ռուփոս) Թայիսն է նախաձեռնել Քսերքսես I-ի պալատի այրումը` Մակեդոնացու կողմից գրավված Պերսեպոլիս քաղաքում (Մ.թ.ա. 330 թվական)։ Պլուտարքոսի կարծիքով, Թայիսի նպատակը եղել է Քսերքսեսից վրեժ լուծելը` մ.թ.ա. 480 թվականին վերջինիս կողմից Աթենքը այրելու համար։ Ռուփոսը նշում էր, որ Թայիսը և Ալեքսանդրը այրեցին պալատը` վերածելով «մոխրի կույտի»։ Պլուտարքոսը նույնպես գրում է այդ մասին։

Մինչև 20-րդ դարի սկիզբը գրականության մեջ Թայիսը հանդիպում է նաև *Ֆաիդա* ձևով։

Թայիսի պատվին է անվանվել (1236) Թայիս աստերոիդը, որը հայտնաբերվել է ռուս աստղագետ Գրիգորի Նեույմինի կողմից։

## Թայիսը մշակույթում
* Աթենացի հետերա Թայիս` Մենանդրոսի «Թայիս» և Տերենտիուսի «Ներքինի» կոմեդիաների հերոսը։ Թայիսը հիշատակված է նաև Դանթե Ալիգիերիի Աստվածային կատակերգություն աշխատության մեջ։
* «Կին աստղերը մարդկության կյանքում։ Սապփո, Ասպասիա, Թայիս Աթենուհի, Կլեոպատրա, Թամար թագուհի»` Շումով
* Նելյա Գելչուկ «Ալեքսանդր Մակեդոնացու հանելուկը»
* «Թայիս Աթենուհի»` Իվան Եֆրեմովի վեպը (1972 թվական)
* «Ալեքսանդր Մակեդոնացի և Թայիս։ Գեղեցկուհի հետերայի հավատարմությունը»` Օլգա Էրլերի վեպը (2009 թվական).

## Ծանոթագրություններ

## Արտաքին հղումներ

Կատեգորիա:Հին հույներ
Կատեգորիա:Հույն կանայք
Կատեգորիա:Թագավորների սիրուհիներ
Բիոտիտ

**Բիոտիտ** (ֆրանսիացի գիտնական Ժ․ Բ․ Բիոյի անվամբ, ()), միներալ փայտաբների խմբից։ Հանքավայրեր կան ՍՍՀՄ–ում, Հնդկաստանում, Գրենլանդիայում, Սկանդինավյան երկրներում։

## Քիմիական բաղադրություն
Քիմիական կազմը՝ K(Mg, Fe)_3AlSi_3O_{10}(OH,F)_2։ Մագնեզիումով հարուստ տարբերակը կոչվում է ֆլոզոպիու, իսկ երկաթի գերակշռության դեպքում՝ լեպիդոմելան։ Հիդրատացված բիոտիտը կոչվում է վերմիկուլիտ։ Բյուրեղագիտական համակարգը մոնոկլինային է։ Գույնը՝ սև, գորշ։ Հեշտությամբ տրոհվում է բարակ թերթիկների։ Կարծրությունը՝ 2–3, խտությունը՝ 3800 կգ/մ³։ Որպես ապար կազմող միներալ լայնորեն տարածված է մագմատիկ և մետամորֆային ապարներում։ Փոփոխական է։ Կալիումի (I) օքսիդ K_2O 4,5-8,5 %, մագնեզիումի (II) օքսիդ MgO 0,3-28 %, երկաթի (II) օքսիդ FeO 2,8-27,5 %, երկաթի (III) օքսիդ Fe_2O_3 0,3-20,5 %, ալյումինի (III) օքսիդ Al_2O_3 9,5-31,5 %, սիլիցումի (IV) օքսիդ SiO_2 33-45 %, ջուր H_2O 6-11,5 %: Բազմաթիվ այլ խառնուրդներ։

## Տարատեսակներ
* Լեպիդոմելան ( թեփուկներ, μέλας-սև)
* Մերոքսեն ( օտար)-նորմալ, երկաթով աղքատ բիոտիտ
* Ռուբելլան - դարչնագույն, աղյուսե կարմիր տարատեսակ
* Սիդերոֆիլիտ (-երկաթ,φύλλον-թերթ)- հարուստ է երկաթով և համարիա չի պարունակում բիոտիտի մագնիում

## Պրակտիկ նշանակություն
Երբեմն օգտագործում են որպես խաղալիքների փայլի, թատերական դեկորացիաների, էլեկտրամեկուսիչներ և բրոնզի ներկ պատրաստելու համար, աղացված տեսակը լցվում է կղմդիրի մեջ, օգտագործում են որպես մեկուսիչ նյութ։
Խոշոր բյուրեղները գնահատվում է որպես կոլեկցիա։ Օգտագործում են գիտական նպատակով։

## Արտաքին հղումներ
* Բիոտիտը webmineral.com բազայում 
* Բիոտիտը catalogmineralov.ru բազայում 

Կատեգորիա:Միներալներ
Կատեգորիա:Ալյումինի միներալներ
Կատեգորիա:Երկաթի միներալներ
Կատեգորիա:Մագնեզիումի միներալներ
Կատեգորիա:Կալիումի միներալներ
Բոգ ստանդարտ պատկերասրահ

մինի
**Բոգ ստանդարտ պատկերասրահ** (), անցյալում շարժական զուգարանի խուց, այժմ՝ աշխարհում ամենափոքր պատկերասրահներից մեկը։ Խուցն ունի սպիտակ պատեր և փայտյա հատակ և ընդհանուր մեկ մետր քառակուսի է։ Արվեստի գործը նմանակում է ավանդական պատկերասրահը։ Հեղինակը Մելանի Բոդան է։ Նա Մեծ Բրիտանիայում ապրող արվեստագետ է և ստեղծել է այս գործը 2007 թվականին, որպես իր Մանչեսթեր Մետրոպոլիտան համալսարանի Ինտերակտիվ արվեստների դասի մաս։ Բոգ ստանդարտ պատկերասրահը ստեղծվել էր Բոգ ստանդարտ նշաններ պատկերաշարի նկարները այդտեղ տեղադրելու համար։ Բոգ ստանդարտ նշաններ պատկերաշարը աշխարհով մեկ տարբեր զուգարանների նշանների նկարների հավաքածու է։ Այն բաղկացած է հազարավոր զուգարանների կանանց և տղամարդկանց սիմվոլների նկարներից։ Հավաքածուի միտքը առաջացել էր Մելանիի ատենախոսության համար հետազոտությունից, որում նա ուսումնասիրել էր, թե արդյոք տարբեր երկրներում մշակութային տարբերությունները պատկերված են զուգարանների նշաններում։ Սկզբնական հետազոտությունը Միացյալ Թագավորության զուգարանների նշանների և Իսրայելի զուգարանների նշանների տարբերության մասին էր։ Ինչքան շատ Բոդան ճանապարհորդեց, այդքան նկարներն ավելացան, և հետազոտությունը ընդլայնվեց։ Պատկերասրահը սովորաբար ցուցադրում է միայն 24 նկար, որոնք հաճախ փոփոխվում են։ Խուցը 2013 թվականի օգոստոսի ընթացքում ցուցադրման համար գտնվում էր Հերթֆորդշիր քաղաքի Ուոթֆորդ թանգարանում։

## Ծանոթագրություններ

## Արտաքին հղումներ
* Bog Standard Gallery website 
* Terrific Toilets website 
* Bog Standard Gallery on Channel M News 

Կատեգորիա:2007 հիմնադրումներ Մեծ Բրիտանիայում
Կատեգորիա:Զուգարան
Կատեգորիա:Պատկերասրահներ
Խալկիդա

**Խալկիդա** (), քաղաք Հունաստանում, Եվբեա կղզին ընդգրկող Եվբեա նոմոսի վարչական կենտրոնը։ Գտնվում է կղզին մայրցամաքից բաժանող Էվրիպոս ծոցի երկու ափերին, ամենանեղ հատվածում։

2001 թվականի դրությամբ բնակչության թիվը կազմում էր 55 264 մարդ։

## Պատմություն
Անտիկ ժամանակներում Խալկիդան Եվբեա կղզու կարևորագույն քաղաքն էր, որը գտնվում էր Էվրիպոս ծոցի մոտ, արևմտյան ափին, որը Եվբեան բաժանում էր Բեոտիայից։ Իր բարենպաստ դիրքի շնորհիվ դասվում էր Հունաստանի կարևոր առևտրային քաղաքների շարքին։ Ինչպես մնացած բոլոր ծովային առևտրային կետերը, Խալկիդան նույնպես հայտնի է դարձել իր գաղութային գործունեությամբ։ Մ.թ.ա. 8-րդ դարում Խալկիդայի բնակիչները գաղութացրել են Սկիաֆ, Պեպերետ, Իկոս կղզիները, այնուհետև Խալկիդիկա թերակղզին իր բազմաթիվ քաղաքներով, որոնցից հատկապես հայտնի է դարձել Օլինֆոս քաղաքը։ Նույն ժամանակ խալկիդացիները և կորնթոսցիները իրենց գաղութային գործունեության տարածքի մեջ ներառել են նաև Հարավային Իտալիան և Սիցիլիան։ Խալկիդայի և Կորնթոսի համատեղ գաղութային գործունեությունը հնարավոր էր մասնավորապես այն պատճառով, որ Կորնթոսում ընդունված էր այդպես կոչվող եվբեյան կամ խալկիդյան չափման և քաշի միավորը։

Մ.թ.ա. 8-րդ դարում Խալկիդան ստիպված էր անընդհատ պատերազմել հարևան Էրեթրիա քաղաքի հետ, ընդ որում կռվախնձոր էր հանդիսանում պտղաբեր Լելանտյան հարթավայրը։ Լելանտյան պատերազմում ընդգրկված էր գրեթե ամբողջ Հունաստանը։ Այն ավարտվել է մ.թ.ա. 7-րդ դարում Խալկիդայի հաղթանակով։

Մ.թ.ա. 6-րդ դարում Խալկիդան Սպարտայի և Բեոտիայի հետ միասին հարձակվել են Ատտիկեի վրա։ Սակայն աթենացիները ջախջախել են իրենց թշնամիներին, ուղղություն վերցրել դեպի Խալկիդա և նրանից խլել Լելանտյան հարթավայրը։

1209 թվականին Վենետիկը գրավել է Խալկիդան։ 1470 թվականին թուրքական զորքերը Մեհմեդ II-ի գլխավորությամբ, գրավել են Խալկիդան։ 1833 թվականից Խալկիդան անցել է Հունաստանին։

## Աշխարհագրություն
### Կլիմա

## Հայտնի անձինք
* Նիկոլաոս Խրիստոդուլու (1863-1924) – հունական բանակի գեներալ-մայոր։  
* Նիկոլաոս Վլախոպուլոս (1868-1957) – հունական գեներալ, գլխավոր շտաբի պետ 1923-1924 և 1927-1928 ընկած ժամանակահատվածներում։  
* Անգելոս Բասինաս (, ծնվ. 1976 թվականին) – ֆուտբոլիստ, 2004 թվականի Եվրոպայի չեմպիոն։  
* Նիկոս Սկալկոտաս (, 1904-1949) – երգահան։  
* Մորդեխայ Ֆրիզիս (, 1893-1940) – հրեական ծագում ունեցող գնդապետ, 1940 թվականի հույն-իտալական պատերազմի հերոս։

## Քույր-քաղաքներ
* Ուհան

## Ծանոթագրություններ

## Գրականություն
* Dondorff, «De rebus Chalcidensium» (Galle, 1855);
* Oberhummer у Pauly-Wissowa, «Realencyclopädie», երկու քարտեզներով։

## Արտաքին հղումներ
* Խալկիդայի լուսանկարներն՝ արված թռչնի բարձրությունից maps.live.com կայքում

Կատեգորիա:Աթենական ծովային միության անդամներ
Կատեգորիա:Հին Հունաստանի աշխարհագրություն
Կատեգորիա:Հին Հունաստանի քաղաքներ
Կատեգորիա:Հունաստանի Միջերկրական ծովի նավահանգստային քաղաքներ
Կատեգորիա:Հունաստանի քաղաքներ
Անդրես Բելլո

**Անդրես Բելլո** (Andrés Bello, ), վենեսուելացի գրող, բանասեր, պետական գործիչ։ 1810–1829 թվականներին եղել է լատինա–ամերիկյան հանրապետությունների դիվանագիտական ներկայացուցիչ Լոնդոնում։ 1823 թվականին հրատարակել է «Առ պոեզիան» պոեմը, 1826 թվականին՝ «Ներբող արևադարձային երկրների հողագործությանը»։ Զբաղվել է եվրոպական ռոմանտիկների ստեղծագործությունների թարգմանությամբ։ 1829 թվականից ապրել է Չիլիում։ Սանտյագոյի համալսարանի առաջին ռեկտորն է (1842)։ 1855 թվականին մասնակցել է Չիլիի «Քաղաքացիական օրենսգիրք»-ը կազմելուն։ Թարգմանել է Վիրգիլիոսին, Հորացիոսին։ Լույս է ընծայել փիլիսոփայական և բանասիրական աշխատություններ՝ «Կաստիլյան լեզվի քերականությունը» (1832), «Իսպաներենի քերականությունը իսպանաամերիկացիների համար» (1847)։

## Ծանոթագրություններ

Կատեգորիա:Չիլիացի փիլիսոփաներ
Կատեգորիա:Չիլիացի գրողներ
Կատեգորիա:Վենեսուելացի փիլիսոփաներ
Կատեգորիա:Վենեսուելացի գրողներ
Կատեգորիա:19-րդ դարի փիլիսոփաներ
Կատեգորիա:Անկախության ակտիվիստներ
Կատեգորիա:Չիլիացի հումանիստներ
Կատեգորիա:Վենեսուելացի հումանիստներ
Կատեգորիա:Վենեսուելացի բանասերներ
Կատեգորիա:Վենեսուելայի քաղաքական գործիչներ
Կատեգորիա:Պետական գործիչներ
Կատեգորիա:Չիլիացի պատմաբաններ
Կատեգորիա:Չիլիացի դիվանագետներ
Կատեգորիա:Վենեսուելացի բանաստեղծներ
Կարամելային պուդինգ

**Կարամելային պուդինգ** ( կամ *flan au caramel*) կամ **Ֆլան** (), աղանդեր, որը պատրաստվում է ձվից, շաքարավազից, կաթից և այլ բաղադրամասերից և  ծածկվում կարամելով։ Սովորաբար զուգորդվում է Իսպանիայի հետ։ Այն Իսպանիայում և Պորտուգալիայում յուրօրինակ աղանդեր է հանդիսանում։

Բրիտանացի խոհարարական պատմաբան Ալան Դեվիդսոնը (1924—2003) գրել է.

21-րդ դարում Բրիտանիայում կարամելային պուդինգի հանրաճանչությունը անկում ապրեց։ Ֆելիստե Կլոուկը բրիտանական *Guardian*  ամսագրի իր հոդվածում գրել է. «Երբ հիշեցնում ես կարամելային պուդինգի մասին, մարդկանց աչքերի առջև կարծես մշուշոտվում է։ Թվում է, թե 1989 թվականից սկսած ոչ ոք ոչ մի անգամ չի կերել այն, սակայն ժամանակը չի մոռացրել նրանց խանդավառությունը այս փափուկ եթերային ֆրանսիական կլասիկայի հանդեպ»։

Կրեմի ամրությունը կախված է օգտագործվող ձվի սպիտակուցների քանակից։ Կարամելային պուդինգը թխվում է ջեռոցում կայուն ջերմաստիճանի պայմաններում։

Կարամելը, որով ծածկվում է պուդինգը, սովորաբար օգտագործվում է սովորականը, այսինքն քիչ քանակությամբ ջրում մինչև մուգ ոսկեգույնի հասնող հալեցրած շաքարը։

**Ծանոթագրություն**. Անգլիայում և Ֆրանսիայում «ֆլան» են անվանում երկու տարբեր ուտեստներ` կարամելային պուդինգն ու սովորական մրգերով, կրեմով կամ պանրով բիսկվիթը (նայել «Flan» անգլերեն բաժնում)''։ Իսպանիայում և Պորտուգալիայում «ֆլանը» ունի մեկ նշանակություն` միայն կարամելային պուդինգ։

## Ծանոթագրություններ

## Արտաքին հղումներ
* Բաղադրատոմսեր.
** Ֆլան // 
** Ֆլան «Կարամելային կրեմ» // 
** Ֆլան // 

Կատեգորիա:Աղանդեր
Կատեգորիա:Ուտեստներ հավի ձվից
Կատեգորիա:Կարիբյան խոհանոց
Արմեն Սարգսյան (լեզվաբան)

**Արմեն Յուրիի Սարգսյան** (), ԱրՊՀ ռեկտոր, բանասիրական գիտությունների թեկնածու, դոցենտ, լեզվաբան։

## Կենսագրություն
Արմեն Սարգսյանը ծնվել է ուսուցչի ընտանիքում։
* 1983 թվականին ավարտել է տեղի ութամյա, 1985 թվականին՝ Հադրութի Մ․ Մանվելյանի անվան միջնակարգ դպրոցը և ընդունվել Ստեփանակերտի մանկավարժական ինստիտուտի լեզվագրական բաժինը։
* 1987-1989 թվականներին ծառայել է Խորհրդային բանակում, ծառայությունն ավարտելուց հետո ընդգրկվել Լեռնային Ղարաբաղի պաշտպանական ջոկատներում։
* 1992 թվականին ավարտել է Կիրովականի մանկավարժական ինստիտուտի Ստեփանակերտի բաժանմունքը, 1996 թվականին՝ ՀՀ ԳԱԱ Հրաչյա Աճառյանի անվան լեզվի ինստիտուտի նպատակային ասպիրանտուրան։
* 1998 թվականին ակադեմիկոս Գեւորգ Ջահուկյանի ղեկավարությամբ «Շաղախի ենթաբարբառը Հադրութի ենթաբարբառի միջավայրում» թեմայով պաշտպանել է թեկնածուական ատենախոսություն և ստացել բանասիրական գիտությունների թեկնածուի գիտական աստիճան, 2000 թվականին՝ դոցենտի կոչում։
* 1996 թվականից դասավանդում է Արցախի պետական համալսարանում, 1999-2011 թվականներին զբաղեցրել է ԱրՊՀ բանասիրական ֆակուլտետի դեկանի պաշտոնը՝ 1998-2000 թվականներին ղեկավարելով նաև ՀՀ կառավարությանն առընթեր լեզվի պետական տեսչության ԼՂՀ մասնաճյուղը։
* 2011 թվականին նշանակվել է ԱրՊՀ գիտքարտուղար, 2012 թվականին՝ ԼՂՀ կրթության և գիտության փոխնախարար, 2015 թվականին ԼՂՀ կրթության, գիտության և սպորտի փոխնախարար։
*2018 թվականի հոկտեմբերի 5-ից Արցախի պետական համալսարանի ռեկտոր։

Մասնակցել է Արցախում, Հայաստանում, Ռուսաստանում, Հոլանդիայում, Ֆրանսիայում, ԱՄՆ-ում կազմակերպված մի շարք միջազգային գիտաժողովների։ 2008 թվականին Ստեփանակերտում կազմակերպել է միջազգային հայերենագիտական ութերորդ գիտաժողովը։ 2010 թվականին ԱրՊՀ ռեկտոր Ս․ Վ․ Դադայանի հետ ԱրՊՀ-ում հիմնադրել է ազգագրական թանգարան՝ նվիրաբերելով իր անձնական հարուստ հավաքածուն։ ԱրՊՀ ուսանողների օգնությամբ, ըստ «Հայերենի բարբառագիտական նյութերի հավաքման ծրագրի», կազմել է Ղարաբաղի բարբառի շուրջ քսան խոսվածքների վկայագրերը և հանձնել ՀՀ ԳԱԱ Հր․ Աճառյանի անվան լեզվի ինստիտուտի բարբառագիտական բաժին։

Ամուսնացած է, ունի երկու զավակ։

## Աշխատություններ
Հեղինակ է մեկ տասնյակից ավելի գիտական աշխատությունների ու ժողովածուների և շուրջ 60 գիտական հոդվածների, որոնց մեծ մասը վերաբերում է Ղարաբաղի բարբառին և բանահյուսությանը։
2016 թվականին լույս է տեսել Արմեն Սարգսյանի «Արցախի բանահյուսությունը» գիրքը։

## Պետական պարգևներ
* ԼՂՀ Նախագահի 2016 թվականի օգոստոսի 30-ի հրամանագրով շնորհվել է ԼՂՀ Գիտության վաստակավոր գործչի պատվավոր կոչում։

## Ծանոթագրություններ

Կատեգորիա:Արցախի պետական համալսարանի շրջանավարտներ
Կատեգորիա:Բանասիրական գիտությունների թեկնածուներ
Կատեգորիա:ԼՂՀ Գիտության վաստակավոր գործիչներ
Կատեգորիա:Հայ բանասերներ
Կատեգորիա:Հայ լեզվաբաններ
Greatest Hits… So Far!!!

**Greatest Hits… So Far!!!**, ամերիկացի երգչուհի P!nk-ի երգերի առաջին հավաքածուն, թողարկված 2010 թվականի նոյեմբերի 12-ին, LaFace լեյբլով։

## Սինգլեր
«Raise Your Glass» դարձավ առաջին սինգլը։ Սինգլը թողարկվել է 2010 թվականի հոկտեմբերի 6-ին։ Billboard Hot 100 հիթ-շքերթում երգը զբաղեցրել է առաջին տեղը։

Հաջորդ սինգլը «Fuckin' Perfect»-ը դարձավ, որը թողարկվել է 2010 թվականի դեկտեմբերի 14-ին։ Hot 100 չարթում ստեղծագործությունը զբաղեցրել է երրորդ տեղը։ 2011 թվականին MTV VMA հեռուստաընկերության եթերում, տեսահոլովակը մասնակցել է «լավագույն ուղերձ-տեսահոլովակ» (Best Video with a Message) մրցանակաբաշխությանը, բայց հաղթող է ճանաչվել Լեդի Գագայի «Born This Way» սինգլը։

## Երգացանկ
### North American editions

 
### Միջազգային հրապարակումներ

### Բելուքս թողարկումներ DVD

## Չարթեր
### Շաբաթական չարթեր

### Տարեվերջյան չարթեր

## Հավաստագրեր

## Թողարկման պատմություն

## Ծանոթագրություններ


Կատեգորիա:2010 ալբոմներ
Կատեգորիա:Փինկի ալբոմներ
Դիոնիսոսի թատրոն

**Դիոնիսոսի թատրոն** (), հունական թատրոնի շենք, որը գտնվում է Հունաստանի Հանրապետության մայրաքաղաք Աթենքում։ Գտնվում է Աթենքի միջնաբերդի հարավարևելյան լանջին։ Դիոնիսոս աստծոն նվիրված թատրոնը համարվում է աշխարհի ամենահին դրամատիկական կառույցներից մեկը։

Դիոնիսոսի թատրոնի տեղում ներկայումս ավերակներ է։ Թատրոնի ավերակները համարվում են Աթենքի գլխավոր տեսարժանություններից մեկը։

## Պատմություն
մինի|աջից|256x256px|Դիոնիսոսի թատրոնի ավերակներից
Կառուցվել է մ.թ.ա. 5-րդ դարում՝ բնական փայտից։ Թատրոնում դրամատիկական ներկայացումները եղել են երկու անգամ՝ Փոքր և մեծ Դիոնիսոս տոներին։

Մեծ Դիոնիսոսի տոնակատարության ժամանակ Աթենքում տեղի են ունենում թատերական մրցույթնր։ Սովորաբար ներկայացվում են հին հունական երեք նշանավոր հեղինակների ողբերգությունները։ Մասնակիցներից յուրաքանչյուրը ներկայացնում է երեք ողբերգություն և մեկ դրամա՝ առասպելական թեմատիկայով։

Մ.թ.ա. 326-325 թվականներին թատրոնը վերանորոգվել է։ Թատրոնի հիմքում ընկած փայտե ենթակառուցվածքները փոխարինվում են մարմարով։ Մարմարյա քարերը տեղադրվում են 67 շարքերով։

Հայտնի է նաև այն, որ թատրոնը իր տարողությամբ այնքան մեծ էր, որ կարող էր տեղավորել Հին Աթենք քաղաքի բնակչության կեսին։ Թատրոնը չուներ կատար և դերասանները ներկայացումը ցուցադրում էին բաց երկնքի տակ՝ բնական լույսով։

Մեր թվականության առաջին դարում՝ Հռոմեական դարաշրջանում, թատրոնը վերակառուցվել է։ Ներկայումս պահպանվել են միայն հույների խաղողագործության և բերքատվության աստծոն՝ Դիոնիսոսին նվիրված թատրոնի ավերակները։

Ժամանակակից վերակառուցման աշխատանքները սկսվել են 2010 թվականին։ Նախատեսված էր վերակառուցման գործընթացը ավարտել 5 ամսում։ Վերակառուցման համար նախատեսված էր տրամադրել վեց միլիոն եվրո։

## Պատկերասրահ

Ac.acropolis1.JPG
Acropolis - Theatre of Dionysus Eleuthereus 02.jpg
Athens - Theatre of Dionysus 01.jpg
The Theater of Dionysus on the South Slope of the Acropolis, Athens, Greece (14035209074).jpg


## Տես նաև
* Դիոնիսոս

## Ծանոթագրություններ

## Գրականություն
* Всемирная история (в 24 тт.) // Т.4. Эллинистический период. с. 76. — Минск: Издательство «Литература», 1996.
* История Древней Греции. / гл. ред. Кузищин В. И. — М.: Издательство «Высшая школа», 2001. — С. 399.

Կատեգորիա:Հունաստանի թատրոններ
Ալպինիա

**Ալպինիա ** (), տերևային բույսերի ցեղ իմբիրայինների ընտանիքից (*Zingiberaceae*): Ներառում է մոտ 240 տեսակ, աճում են Ասիայի և Օվկիանիայի արևադարձային և մերձարևադարձային գոտիներում։ Ցեղը անվանվել է ի պատիվ իտալացի XVII դարի բուսաբան Prospero Alpini-ի։
ԴՆԹ հետազոտությունները ցույց տվեցին, որ Ալպինիայի ցեղատեսակը բազմաֆիլ է։ Նա ներկայացված է վ խմբերով, որոնք բացահայտվել են Alpinieae-ի կողմից, որը չի համապատասխանում Սմիթի ծննդյան դասակարգմանը։ Այն հետագա հետազոտության կարիք ունի։

## Օգտագործումը ժողովրդական բժշկության մեջ
Առավել լայն կիրառում ունի *Alpinia galanga*-ն, որի ֆունկցիաները և համը նման են *Kaempferia galanga*-ի։

* Կոճղարմատն օգտագործվում է թուրմեր պատրաստելու համար, որն էլ օգտագործվում է մաշկի սնկային հիվանդությունների դեմ։
* Օգտագործվում է նաև ներս ընդունելու, նյութափոխանակության լավացման համար, աղիքային հիվանդությունների դեմ պայքարելու համար, դիաբետի երկրորդ տիպի, բրոնխիտի, ռևմատիզմի ժամանակ։

## Տեսակներ
Գոյություն ունի մոտ 240 տեսակ.
Առավել տարածվածներն են`
* Alpinia abundiflora
* Alpinia caerulea
* Alpinia conchigera
* Alpinia emaculata
* Alpinia galanga
* Alpinia javanica
* Alpinia luteocarpa
* Alpinia mutica
* Alpinia nutans
* Alpinia officinarum
* Alpinia petiolata
* Alpinia purpurata
* Alpinia rafflesiana
* Alpinia siamensis
* Alpinia vittata
* Alpinia zerumbet

## Աղբյուրներ
* 

## Գրականություն
* 
* 

Կատեգորիա:Դեղաբույսեր
Բարչելի ամրոց

**Բարչելի ամրոց** (), ամրոց Ալքոյում` Իսպանիայի Ալիքանտե նահանգում։ 13-րդ դարի միջնադարյան կառույց է՝ կանգնած է մի քարքարոտ բլրի վրա` սոճու անտառի մեջտեղում։ Այն գտնվում է CV-795 ճանապարհի կողքին` Ալքոյի և Բաներես դե Մարիոլայի միջև, Բարչելի գյուղական վայրում` 800 մետր բարձրության վրա, մոտ է «Սոլանետեսին», որը փոքր բնակչությամբ իսլամական դարաշրջանին պատկանող վայր է։ Պոլորի հովտում գտնվող ամրոցն որպես բնական պատնեշ իր շուրջն ունի երկու զբոսայգիներ։

## Մատենագիտություն
* Guía de Arquitectura de la Provincia de Alicante. ISBN 84-7784-353-8
* PAREDES VAÑÓ, Enric (2006), "El castell de Barxell" en Història d'Alcoi, Alcoi: Ajuntament d'Alcoi, Editorial Marfil, S.A., Centre Alcoià d'estudis Històrics i Arqueològics (p.&nbsp;133) ISBN 84-89136-50-5
* PAREDES VAÑÓ, Enric (2011), "Aproximación a la arquitectura de las fortificaciones en las montañas del valle central del Serpis. Las Torres". Actas del Séptimo Congreso Nacional de Historia de la Construcción. Instituto Juan de Herrera - Madrid - 2011. ISBN 978-84-9728-370-0 | 2 vols., 146 comunicaciones, 1507 pp.

## Ծանոթագրություններ

Կատեգորիա:Իսպանիայի ամրոցներ
Նոյն իջնում է Արարատից

**Նոյն իջնում է Արարատից**, Հովհաննես Այվազովսկու 1889 թվականին նկարած երփնագիրը։ Պատկերված է Հին կտակարանից հատված, երբ Նոյը Համաշխարհային ջրհեղեղից հետո իջնում է Արարատ սարից։ Սարից նրա հետ իջնում են նրա որդիները, իր կինը, որդիների կանայք և բազմաթիվ կենդանիներ, որոնք փրկվել էին Նոյի կառուցած տապանի շնորհիվ։

## Սյուժե
Սյուժեն Աստվածաշնչյան պատմություն է։ Նոյն իր ժամանակի միակ արդար և աստվածապաշտ մարդն էր։ Այդ պատճառով, երբ Աստված վճռեց ջրհեղեղով պատժել մարդկանց, Նոյին պատվիրեց մի տապան շինել և վերցնելով իր ընտանիքը, ինչպես նաև բոլոր տեսակի կենդանիներից՝ մտնել նրա մեջ՝ աշխարհակործան պատուհասից փրկվելու համար։ Երբ ջուրն սկսում է կամաց-կամաց հետ քաշվել, Նոյի տապանը հանգրվանում է Արարատ լեռան վրա։ Ջրհեղեղի դադարից հետո Նոյը զոհասեղան է պատրաստում Արարատ լեռան վրա և գոհության պատարագ-ողջակեզ մատուցում Աստծուն, և դրանից հետո իր ընտանիքի և կենդանիների հետ իջնում Արարատից։ Այս իջնելու պահն է պատկերել Հովհաննես Այվազովսկին։

## Կոմպոզիցիա
Հովհաննես Այվազովսկին Մեծ ջրհեղեղից հետո կտավում ճնշող դատարկություն է պատկերել, որի ֆոնին վեհությամբ բարձրանում է
Արարատ լեռը։ Սարից իջնող մարդկանց փոքր ֆիգուրներն ու Արարատի մեծությունը կարծես հաստատում են բիբլիական անխուսափելիությունը։ Մարդկանց խումբը շարքով դեպի ձախ է գնում, նրանցից անջատ հայրապետական խումբը թեքվել է աջ։

## Ցուցադրություն
Նկարը առաջին անգամ ցուցադրվել է Փարիզում, հետո Այվազովսկին այն նվիրել է Նոր Նախիջևանի դպրոցին։ 1921 թվականին՝ քաղաքացիական պատերազմի տարիներին, Մարտիրոս Սարյանը այն բերել է Երևան։ Այժմ նա ցուցադրվում է Հայաստանի ազգային պատկերասրահում։

## Ծանոթագրություններ

Կատեգորիա:1889 նկարներ
Կատեգորիա:Արարատ
Կատեգորիա:Հայաստանի ազգային պատկերասրահի նկարներ
Կատեգորիա:Հին Կտակարան
Կատեգորիա:Հովհաննես Այվազովսկու նկարներ
Բարս (այլ կիրառումներ)

**Բարս**, կարող է վերաբերել՝
* Բարս - գյուղ Արևմտյան Հայաստանում, Բիթլիսի վիլայեթի Խիզանի գավառակում
* Բարս - գյուղ Արևմտյան Հայաստանում, Վանի վիլայեթի Աղբակի գավառում
Բարսովո (այլ կիրառումներ)

**Բարսովո**, կարող է վերաբերել՝
* Բարսովո - գյուղ Ուկրաինայի Ղրիմի Ինքնավար Հանրապետության Սովետսկիի շրջանում
* Բարսովո - քաղաքատիպ ավան Ռուսաստանի Խանտի-Մանսիական ինքնավար օկրուգի Սուրգուտսկի շրջանի կազմում
Բարսուչիխա (այլ կիրառումներ)

**Բարսուչիխա**, կարող է վերաբերել՝
* Բարսուչիխա - գետ Ռուսաստանում, հոսում է Նովոսիբիրսկի շրջանով, Ալթայի երկրամասով
* Բարսուչիխա - գետ Ռուսաստանում, հոսում է Նովոսիբիրսկի շրջանով, Ալթայի երկրամասով
Ստախոսների խաղը (հեռուստասերիալ, Հարավային Կորեա)

**Ստախոսների խաղ** (, ռաիո կեիմ), 2014 թվականի հարավկորեական հեռուստասերիալ, նկարահանված Սինոբու Կաիտանիի նույնանուն մանգայի հիման վրա։ Հեռուստասերիալը ցուցադրվել է հոկտեմբերի 20- ից մինչև նոյեմբերի 25-ը tvN հեռուստաալիքով, երկուշաբթի և երեքշաբթի օրերին ժամը 23:00 Կորեայի ժամանակով։ Գլխավոր դերերում նկարահանվել են Կիմ Սո Յունը, Լի Սանգ Յունը և Շին Սունգ Ռոկը։

## Սյուժե
Ազնիվ և վստահելի ուսանողուհի Նամ Դա Ջոնը ստանում է գումարով առեղծվածային նամակ, որում նրան հրավիրում են «Ստախոսների խաղը» անունով ռեալիթի շոուին, հոգեբանական խաղ գոյատևման համար, որտեղ հակառակորդները պետք է խաբեն միմյանց և գողանան գումարը. հաղթողը ստանում է 10 միլիարդ վոն նվեր։ Դա Ջոնը կառչում է գումար աշխատելու և պարտքը մարելու հնարավորությունից, բայց գործնականորեն հենց խաղի սկզբում զրկվում է սկզբնական գումարից։ Նա օգնություն է խնդրում վիրտուոզ սպեկուլյանտից, հոգեբանության մասնագետ Հա Ու Ջունից, և նրանք միասին շարունակում են մասնակցել շոուին։

## Դերերում
* Կին Սո Յուն — Նամ Դա Ջոն
* Լի Սանգ Յուն — Հա Ու Ջին
* Շին Սունգ Ռոկ — Կան Դո Յոն
* Չհվե Յուն Սո — Կու Ջա Յոն
* Կիմ Յունգ Է — Ու Ջինի մայրը
* Չո Ջե Յուն — Չո Դալգ Գու
* Օմ Հյո Սոպ — Դա Ջոնի հայրը
* Չհա Սու Յոն — Լի Յուն Ջու

## Վարկանիշ

## Ծանոթագրություններ

## Արտաքին հղումներ
*  

Կատեգորիա:2014 հեռուստասերիալներ
Կատեգորիա:Հարավկորեական հեռուստասերիալներ
Շառլոտկա

**Շառլոտկա** (), խնձորից պատրաստված քաղցր աղանդեր, որը պատրաստվում է խմորի մեջ։ Դասական շառլոտկան՝ գերմանական քաղցր ուտելիք է, որը պատրաստվում է սպիտակ ալյուրից, եփովի կրեմից, մրգերից և լիկյորից։

## Դասական բաղադրատոմս
Դասական շառլոտկայի գաղափարը փոխառվեց անգլիացիներից՝ շառլոտկան համարվում է պուդինգի տարատեսակներից մեկը, որը սովորաբար մատուցում են տաք վիճակով։ Կաղապարի հատակը հաց են շարում, որը թաթախված է լինում յուղով և ձվի խառնուրդով։ Հացի վերևը ծածկում են պատրաստի խնձորով (շաքարով պատրաստված) և ծածկում են փափկեցված հացի շերտով։ Կարելի է մի քանի շերտ անել։ Եվ ապա շառլոտկան պատրաստում են ջեռոցում և մատուցում տաք՝ պաղպաղակով, հարած սերուցքով և քաղցր սոուսով։

Շառլոտկան կարելի է պատրաստել տարբեր խորիզներով, սակայն խնձորի խորիզը համարվում է առավել տարածված՝ Եվրոպայի տարածքում խնձորի մատչելիության և ավելի հասանելի լինելու համար։ Խնձորի շառլոտկան ավանդաբար թխում են աշնանը՝ խնձորի բերքահավաքից հետո։ Խնձորը կարող է փոխարինվել նաև տանձով, սալորով և այլ մրգերով ու հատապտուղներով։ Ինչպես նաև կարելի է մրգային շերտը փոխարինել կրեմով կամ շոկոլադե մուսով։

## Անվան ծագումնաբանություն
Գոյություն ունի անվան ծագումնաբանության մի քանի տարբերակ։ Դրանցից մեկի համաձայն այդ բաղադրատոմսն առաջարկվեց Մեծ Բրիտանիայի թագավորի կին՝ Շառլոտա թագուհու կողմից։ Մեկ այլ վարկածի համաձայն աղանդերի անվանումը ծագում է հին  բառից, ինչը թարգմանաբար նշանակում է ուտեստ, պատրաստված հարած հավկիթից, շաքարից և կաթից։ 15-րդ դարում Անգլիայում նաև հայտնի էր նման անունով մսային ուտեստ։ Գոյություն ունի գեղեցիկ պատմություն անհույս սիրահարված խոհարարի մասին, որը իր կողմից հնարված աղանդերն անվանեց իր սիրած կնոջը՝ Շառլոտայի պատվին։

Եվս մեկ վարկածի համաձայն 19-րդ դարի վերջին 20-րդ դարի սկզբին Ռուսաստանում բազում գերմանական հացի փռեր կային, որտեղ պատրաստում էին այդ կարկանդակները՝ հացի և բուլկեղենի մնացորդներից։ Ռուսները ծաղրում էին և ասում, որ գերմանացիների կանայք տնտեսում են և նույնիսկ խմորեղենն են պաքսիմատներից պատրաստում, իսկ հենց կանանց, ընդհանրացնելով, աչքերի համար անվանեցին Շառլոտաներ, քանի որ դա բավականին հայտնի անուն էր, արդեն հասարակ անուն դարձաձ յուրաքանչյուր գերմանուհու համար, ով ապրում էր Ռուսաստանում։

## Տես նաև
* Տիրամիսու
* Խնձորով կարկանդակ

## Աղբյուրներ
* 
* 

Կատեգորիա:Աղանդեր